OpenLLM-France/wikimedia huggingface dataset:
# Quint Eli Tuberó (cònsol i jurista)

Quint Eli Tuberó (en llatí Quintus Aelius Tubero) va ser un jurista romà. Era fill de Luci Eli Tuberó (Lucius Aelius Tubero) i va néixer aproximadament l'any 74 aC. El 46 aC va fer un discurs davant Juli Cèsar contra Quint Ligari, que era defensat per Ciceró. Quintilià menciona aquest discurs de Tuberó.
El senat va nomenar al seu pare governador d'Àfrica i Ligari, que tenia el comandament a Cartago com a legat, va impedir-li desembarcar, a ell i al seu fill Quint que l'acompanyava. D'aquí ve l'enemistat que sempre es van tenir Quint Eli i Quint Ligari. Va estudiar dret civil amb Ofili i va obtenir considerable reputació com a coneixedor del Ius publicum i privatum. Va escriure diverses obres, però el seu estil expressiu era antiquat. Una de les seves obres portava per títol De Officio Judicis" i una altra Ad C. Oppium, mencionades per Aule Gel·li. Igual que el seu pare, Quint Eli va escriure un llibre d'història que menciona Suetoni, però no es pot determinar si les citacions que en fa Aule Gel·li es refereixen al llibre del pare o al del fill. El Digest també el cita, però no fa cap extracte dels seus escrits.
Es va casar amb una filla de Servi Sulpici, i la filla que va tenir va ser la mare del jurista Gai Cassi Longí. No se sap segur si va ser cònsol sota August l'any 11 aC junt amb Paul·le Fabi Màxim, tal com diuen els Fasti, ja que Sext Pomponi no en parla.

## Referències

* ↑ [https://quod.lib.umich.edu/m/moa/acl3129.0003.001/1188?rgn=full+text;view=image;q1=TuberoSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 1180. ]
# Quint Eli Petus (cònsol)

Quint Eli Petus (en llatí: Quintus Aelius P. f. Q. n. Paetus) va ser un magistrat romà que feia part de la gens Èlia i era de la família dels Petus. Era probablement fill de Publi Eli Petus i net del pontífex Quint Eli Petus.
L'any 174 aC va ser elegit àugur, ocupant el lloc del seu pare. El 167 aC va ser elegit cònsol, junt amb Marc Juni Pennus, i va obtenir la Gàl·lia Cisalpina com a província mentre el seu col·lega obtenia la regió de Pisa. Cap dels dos cònsols va fer res de notable, fora de devastar el territori dels lígurs, i van retornar a Roma. Els etolis, segons diuen Valeri Màxim i Plini el Vell, li van enviar una ambaixada amb magnífics presents durant el seu consolat, quan van veure que, tenint un magnífic campament, menjava amb els seus soldats entre el fang; Eli Petus es va negar a acceptar-lo.

## Referències

* ↑ Smith, William (ed.). «Pennus, Q. Aelius». A: Dictionary of Greek and Roman Biography and Mythology. Volum III. Londres: John Murray, 1876, p. 84.
# RNSAP

RNSAP (Part d'aplicació de subsistemes de xarxa de ràdio) és un protocol de senyalització 3GPP responsable de les comunicacions entre els controladors de xarxa de ràdio RNC definits a l'especificació 3GPP TS 25.423. Es porta a la interfície lur i proporciona la funcionalitat necessària per a trasllats suaus i reubicació SRNS (Serving Radio Network Subsystem) (transmissió entre RNC). Defineix la senyalització entre RNC, incloent SRNC (Serving RNC) i DRNC (deriva RNC).

## Procediments

* Procediments bàsics de mobilitat RNSAP-
Aquest conjunt de procediments s'utilitza per gestionar la mobilitat amb l'UTRAN. Aquest és el més important dels procediments RNSAP. Els procediments que pertanyen a aquest conjunt inclouen la reubicació de SRNC, l'actualització de cèl·lules inter-RNC i l'actualització de l'àrea de registre UTRAN.
* Procediments RNSAP DCH-
Aquest conjunt de procediments utilitzats per gestionar el trànsit de canal dedicat (inclou DCH, DSCH i TDD USCH) entre dos RNC. A diferència dels procediments bàsics de mobilitat que s'utilitzen només per a la senyalització, aquest conjunt de procediments ofereix suport per a la transferència de dades a través de la interfície Iur. La transferència de dades es realitza mitjançant un protocol de trama. Els procediments que pertanyen a aquest conjunt inclouen l'establiment, la modificació i l'alliberament d'un canal dedicat al DRNC a causa del trasllat dur i suau, la configuració/alliberament de connexions de transport dedicades a través de la interfície Iur i la transferència de dades per a canals dedicats.
* Procediments del canal de transport comú RNSAP-
Aquest conjunt de procediments s'utilitza per gestionar el trànsit de canals comú i compartit (exclou DCH, DSCH i TDD USCH) entre dos RNC. En particular, aquest conjunt de procediments facilita la configuració i l'alliberament de connexions de transport de canals comuns a través de la interfície Iur.
* Procediments globals RNSAP-
La seva implementació es considera opcional.

## Resum de funcions

* Gestió i supervisió d'enllaç radioelèctric
* Reconfiguració del canal físic
* Mesures de recursos dedicats
* Correcció de la deriva de potència de l'enllaç descendent
* Control de velocitat (utilitzat per DRNC per controlar la velocitat de transferència d'enllaç ascendent i descendent per a cada DCH configurat per als enllaços de ràdio de la UE).
* Transferència de senyalització del canal de control comú
* Paginació
* Gestió de recursos del canal de transport comú
* Procediments de reubicació (SRNC a DRNC)
* Informe de situacions d'error generals
* Mesures sobre recursos comuns
* Intercanvi d'informació
* La seva interfície es reinicia

## Referències

* ↑ Li, Xi. UMTS Terrestrial Radio Access Network (UTRAN) (en anglès). Wiesbaden: Vieweg+Teubner, 2011, p. 29–57. DOI 10.1007/978-3-8348-8111-3_3. ISBN 978-3-8348-8111-3.
* ↑ «MARBEN ASN.1 Solutions: 3GPP UMTS Messages Decoder» (en anglès americà). [Consulta: 5 novembre 2023].
* ↑ «RNSAP» (en anglès). [Consulta: 5 novembre 2023].
* ↑ «RNSAP - Radio Network Subsystem Application Part» (en anglès britànic). [Consulta: 5 novembre 2023].
# Lotta Engberg

Lotta Engberg (Överkalix, 5 de març de 1963) és una cantant sueca.
En 1987 va representar a Suècia en el festival d'Eurovisió, després de vèncer en el Melodifestivalen amb la cançó "Fyra Bugg & en Coca Cola". A Brussel·les va quedar 12a amb 50 punts.

## Trajectòria al Melodifestivalen (solo)

* 1987 amb Fyra Bugg & en Coca Cola (1a)
* 1990 amb En gång till (8a)
* 1996 amb Juliette & Jonathan (3a)
* 2002 amb Vem é dé du vill ha (3a)
* 2012 amb Don't Let Me Down (fora de la final)

## Trajectòria en el festival d'Eurovisió (solo)

* 1987 amb Fyra Bugg & en Coca Cola ("Boogaloo") (3a)

## Discografia
### Àlbums

* Fyra Bugg & en Coca Cola (1987)
* Fyra Bugg & en Coca Cola och andra hits (2003)
* Kvinna & man (Lotta Engberg & Jarl Carlsson, 2005)
* världens bästa lotta (2006)
* Jul hos mig (2009)
* Lotta & Christer (2012, Lotta Engberg & Christer Sjögren)

## Referències

* ↑ Pardo, José Ramón. El libro de los grandes éxitos del Festival de Eurovisión (en castellà). Cyanuro, p. 64-65. ISBN 84-607-4162-1.
# Oriental

* No s'ha de confondre amb Orient.
«Oriental o l'Oriental» té aquests significats:
* Referit als natural o allò procedent de:
** Orient, lloc d'on surt el Sol, Est.
** Extrem Orient, és, de forma inconcreta, l'est de l'Àsia.
** Orient Mitjà o Orient pròxim: la part de l'Orient que està més a prop d'Europa
* l'Oriental (Múrcia), comarca murciana
* l'Oriental (Marroc), regió del Marroc
* Oriental (Carolina del Nord), localitat del comtat de Pamlico
Viccionari
# Tempura

* Per al temps tempestuós, vegeu temporal.
La tempura (japonès:天麩羅) és un fregit ràpid japonès, sobretot de mariscs i verdures arrebossades. Cada tros de menjar sobre el qual s'hagi d'aplicar aquesta tècnica ha de tenir la mida d'un mos i es fregeix en oli molt calent entre dos i tres minuts.
En restaurants elegants s'utilitza oli de sèsam o una barreja d'aquest oli amb altres. Per a menjar la tempura es pot sucar en una salsa a base de soia, que conté una petita porció de wasabi.

## Història

L'origen de la paraula tempura és llatí. Els missioners jesuïtes espanyols i portuguesos, particularment actius a la prefectura de Nagasaki durant els segles xvi i xvii, van introduir el costum de prendre peixos i verdura en els temps de penitència, que no eren només la quaresma, sinó també uns dies més de l'any, anomenats en llatí quattuor tempora (en català: quatre témpores). Malgrat l'expulsió dels missioners i de tots els estrangers del Japó, en va persistir el costum i la denominació. No obstant això, alguns xefs japonesos situen l'origen de la tempura en l'arribada de Marco Polo a la Xina. Segons aquesta opinió (avui difícilment verificable), fins llavors els aliments fregits (no saltats) no eren freqüents dins la cuina xinesa ni nipona perquè l'oli comestible era molt costós. La preparació de fregits ràpids gràcies a l'ús de determinats aliments i talls va facilitar l'origen del conjunt de plats avui conegut com a tempura.

## Elaboració

Els aliments que componen una tempura es fregeixen durant poc temps, a tot estirar tres minuts. L'oli no s'ha de cremar mai, i els aliments, encara que estiguin submergits íntegrament en l'oli, tot just s'han de daurar superficialment. Una vegada trets del wok o recipient en què es fregeixin, no han de quedar oliosos. Un dels requisits principals és que els aliments de la tempura siguin tallats en bocins que entrin fàcilment a la boca, ja que tradicionalment es mengen amb bastonets.

## Referències

* ↑ «Tempura». Gran Diccionari de la Llengua Catalana.
# Daniel Bertoni

Daniel Bertoni (14 de març de 1955) és un exfutbolista argentí.

## Selecció de l'Argentina

Va formar part de l'equip argentí a la Copa del Món de 1978.

## Referències

* ↑ rsssf: Argentina record international footballers
* ↑ Daniel Bertoni a National-Football-Teams.com (anglès)
Daniel Bertoni amb la selecció de l'Argentina - Plantilles de navegació :
Selecció de futbol de l'Argentina – Copa del Món de futbol 1978
1 Alonso •
2 Ardiles •
3 Baley •
4 Bertoni •
5 Fillol •
6 Gallego •
7 L. Galván •
8 R. Galván •
9 Houseman •
10 Kempes •
11 Killer •
12 Larrosa •
13 La Volpe •
14 Luque •
15 Olguín •
16 Ortiz •
17 Oviedo •
18 Pagnanini •
19 Passarella •
20 Tarantini •
21 Valencia •
22 Villa •
Seleccionador: Menotti
Selecció de futbol de l'Argentina – Copa del Món de futbol 1982
1 Ardiles •
2 Baley •
3 Barbas •
4 Bertoni •
5 Calderón •
6 Díaz •
7 Fillol •
8 Galván •
9 Gallego •
10 Maradona •
11 Kempes •
12 Hernández •
13 Olarticoechea •
14 Olguín •
15 Passarella •
16 Pumpido •
17 Santamaría •
18 Tarantini •
19 Trossero •
20 Valdano •
21 Valencia •
22 Van Tuyne •
Seleccionador: Menotti :
# Zhang Qingli

Zhang Qingli és una esportista xinesa que va competir en judo, guanyadora d'una medalla d'or al Campionat Asiàtic de Judo de 1999 en la categoria de +78 kg.

## Palmarès internacional

Campionat Asiàtic :
| Any | Lloc | Medalla | Categoria |
| 1999 | Wenzhou ( R.P. de la Xina) | 1 | +78 kg |

## Referències

* ↑ Zhang Qingli en Judoinside.com (anglès)
# Orillas del Tíber

Orillas del Tíber és una pintura sobre taula feta per Antoni Muñoz Degrain el 1893 i conservada a la Biblioteca Museu Víctor Balaguer. Va ingressar al museu el juliol de 1893 de mans del mateix artista i l'obra té el número de registre 173.

## Descripció

Hi ha un paisatge en el qual es representa un tros de terra que s'endinsa en el riu Tíber, en el que crema una petita foguera. Al fons, a la vora del riu, hi ha una caseta envoltada d'arbres.

## Inscripcions

El quadre està signat amb la inscripció "M. Degrain '93".

## Bibliografia

* Trullén, Josep Maria (dir.). Biblioteca Museu Víctor Balaguer. Guia de les col·leccions del museu. 2001a ed.. Vilanova i la Geltrú: Organisme Autònom Biblioteca Museu V.Balaguer, 2001. B-10-437/2001. ISBN 84-931438-3-9.
* Fontbona, Francesc; Manent, Ramon. El Paisatgisme a Catalunya. Barcelona: Destino, 1979. ISBN 84-233-1016-7.

## Enllaços externs

* Web oficial del museu
# Otó d'Àustria

Otó d'Àustria (Graz, 21 d'abril de 1865 - Viena, 1906) fou Arxiduc d'Àustria i príncep de Bohèmia i Hongria amb el doble tractament d'altesa reial i imperial.
Nascut a la ciutat de Graz, capital històrica del ducat d'Estíria, sent fill de l'arxiduc Carles Lluís d'Àustria i de la princesa Maria de l'Anunciació de Borbó-Dues Sicílies. Net per via paterna de l'arxiduc Francesc Carles d'Àustria i de la princesa Sofia de Baviera i per línia materna del rei Ferran II de les Dues Sicílies i de l'arxiduquessa Maria Teresa d'Àustria.
El dia 2 d'octubre de l'any 1886 contragué matrimoni amb la princesa Maria Josepa de Saxònia a Dresden. Maria Josepa era filla del rei Jordi I de Saxònia i de la infanta Maria Anna de Portugal. La parella instal·lada a la cort de Viena tingué tres fills:
* SM l'emperador Carles I d'Àustria, nat a Persenbeurg (Alta Àustria) el 1887 i mort a Funchal el 1922. Contragué matrimoni amb la princesa Zita de Borbó-Parma.
* SAIR l'arxiduc Maximilià Eugeni d'Àustria, nat a Viena el 1895 i mort a Niça el 1952. Contragué matrimoni al Palau de Laxenburg el 1917 amb la princesa Francesca de Hohenlohe-Waldenburg-Schillingsfürst.
Otó morí l'any 1906 a Viena després d'ocasionar nombrosos escàndols a la rígida Cort de Viena. Fou àmpliament coneguda la seva relació amorosa amb Marie Schleinzer de qui tingué dos fills:
* Alfred Joseph von Hortenau, nat a Viena el 1892.
* Hildegard von Hortenau, nada a Viena el 1894.
# Parc Nacional de Dzūkija

El Parc Nacional de Dzūkija (en lituà, Dzūkijos nacionalinis parkas) és un parc nacional de la regió etnogràfica de Dzūkija, a Lituània. Fou establert l'any 1991 per tal de preservar els boscos de pi, els paisatges i els pobles de la regió. La superfície del parc comprèn 58'165 hectàrees a la riba del riu Nemunas.
El parc és l'àrea protegida més gran de Lituània i pertany tant a l'Associació de Parcs Nacionals del Bàltic com a la Federació de Parcs Nacionals Europeus.

## Característiques

El parc gaudeix d'un clima més continental que no pas altres parts del país. Els seus paisatges més distintius són els massissos situats a Marcinkonys, Lynežeris, Grubaulia i Šunupis.

## Assentaments

El centre administratiu del parc està a Marcinkonys, i l'altra ciutat important és Merkinė. El poble etnogràfic de Zervynos és dins del parc.

## Vegeu també

* Llista dels parcs nacionals dels Estats bàltics

## Referències

* ↑ «Dzūkija National Park profile» (en anglès). Birdlife.org. [Consulta: 19 desembre 2013].
* ↑ «General information» (en anglès). Wigry.win.pl. Arxivat de l'original el 2012-03-30. [Consulta: 19 desembre 2013].

## Enllaços externs

* Parc Nacional de Dzūkija - Lloc web oficial (anglès)
* Fitxa del parc a BirdLife.org (anglès)
* Parc Nacional de Dzūkija a Litauen-Netz.de (anglès)
# Parc Natural de la Sierra del Castril

La Sierra de Castril és un parc natural inclòs completament al municipi de Castril (al nord de la província de Granada. El seu territori ocupa de nord a sud el riu del mateix nom, el riu Castril. La seva principal característica és l'espectacular relleu que l'envolta, fruit de la naturalesa calcària del terra que permet l'erosió, les precipitacions als cims i l'acció de les aigües que han anat modelant el paisatge. La serra de Castril és part de la serralada Subbètica: limita amb el Parc Natural de les Serres de Cazorla, Segura i Las Villas a l'oest i nord, i amb la serra de la Sagra a l'est.

## Enllaços externs

* Parque Natural Sierra de Castril (castellà).
# Partit de la Comunitat Comunista Angolesa

El Partit de la Comunitat Comunista Angolesa o PCCA (en portuguès: Partido da Comunidade Comunista Angolana) és un partit polític d'Angola. Baptista André José Simão és el president del partit. El partit va ser registrat a la Cort Suprema l'any 1994. Des de les eleccions parlementàries del 2008 no va poder participar per no obtenir les 5000 signatures de ciutadans amb dret de vot.

## Referències

* ↑ Miranda, Ármindo. Angola 2003/2004 Waiting for elections (en anglès). Bergen (Noruega): Chr. Michelsen Institute, p. 61.
* ↑ «Angola: Constitutional Court Reaffirms Rejection of Candidatures» (en anglès). All Africa, 22-07-2008.
# Paul Ben-Haim

Paul Ben-Haim o Paul Ben-Chaim (פאול בן חיים) (Múnic, Alemanya, 5 de juliol de 1897 – Tel-Aviv, Israel, 14 de gener de 1984) fou un compositor, pedagog musical i director d'orquestra israelià.
Després d'haver estudiat al Wilhelmsgymnasium de Múnic, Ben-Haim va estudiar a l'Akademie der Tonkunst, on va tenir com a professors a Friedrich Klose, Walter Courvoisier (composició musical); i Berthold Kellermann (piano). Per aquell temps, Ben-Haim era l'assistent de Bruno Walter i Hans Knappertsbusch. Entre 1924 i 1931, va ser Kapellmeister (mestre de capella) a Augsburg. El 1933, va fugir a Tel-Aviv, i va començar a viure prop de la plaça Dizengoff, i des de llavors, Ben-Haim es va exercir com a compositor i director d'orquestra. A través de la seva col·laboració amb el cantant Braha Zefira, Ben-Haim va arribar a conèixer diverses cançons jueus i àrabs, de les quals, les melodies i ritme van tenir certa influència en les seves composicions.
Entre els estudiants de Ben-Haim, destaquen Eliahu Inbal, Tzvi Avni, Ben-Zion Orgad, Ami Maayani i Noam Sheriff.
Ben-Haim va guanyar el Premi Israel de música a 1957.
Va morir als 86 anys, a Tel-Aviv, el 14 de gener de 1984.

## Referències

* ↑ Jehoash Hirshberg, Paul Ben-Haim, p. 121
* ↑ «Lloc Oficial del Premi Israel - Els guanyadors de 1957 (en hebreu)».
# Parròquia de Nīca

La Parròquia de Nīca (en letó: Nīcas pagasts) és una unitat administrativa del municipi de Nīca, al sud de Letònia. Abans de la reforma territorial administrativa de l'any 2009 pertanyia al raion de Liepaja.

## Pobles, viles i assentaments

| Aucugals Auzumuiža Bernāti Bētiņu ciems Brušvītu ciems Cenkone Jaunciems | Jūrmalciems Kairu ciems Kalnišķi Klampju ciems Lauciņciems Nīca (ciutat) | Paipu ciems Pērkone Reiņugals Sējējciems Sīklesciems Skatre |

## Hidrografia
### Rius i afluents

* Bārta
* Jēčupe
* Tosele
* Kalnišķu strauts
* Līgupe
* Paurupe

### Llacs

* Part del llac Liepaja (àrea total de 37,15 km²)
* Part del llac Papes (àrea total de 12,05 km²)

### Pantans

* Mēķes

## Vegeu també

* Organització territorial de Letònia
* Localitats de Letònia
# Pere Mas

Pere Mas és el nom dels següents personatges:
* Pere Mas, batlle que fou del municipi mallorquí de Campos, en tres mandats a cavall dels segles XV i XVI.
* Pere Mas i Reus, qui té una avinguda dedicada a Alcúdia.
* Pere Mas i Perera, escriptor i polític nascut a Vilafranca del Penedès el 1901 i mort a Buenos Aires el 1977.
* Pere Mas Oliver, tinent coronel mallorquí que prengué part en el cop d'estat del 23 de febrer de 1981.
* Pere Mas i Pujol, exfutbolista català de la dècada de 1960.
* Pere Mas, periodista i home de ràdio matadeperenc, nascut a Terrassa el 1968.

## Referències

* ↑ «Pere Mas». Gran Enciclopèdia Catalana. Barcelona: Grup Enciclopèdia Catalana.
# Pere Mas i Pujol

Pere Mas i Pujol (Térmens, 24 de maig de 1943) és un exfutbolista català de la dècada de 1960.

## Trajectòria

Jugava a la posició d'interior dret. Jugà al juvenil de l'AD Térmens, des d'on fou fitxat pel FC Barcelona. Jugà a l'equip Amateur del Barça, passant el 1962 al primer equip. Durant aquests anys fou campió de Catalunya juvenil l'any 1960 i amateur el 1961. Al primer equip del Barça gairebé no disposà de minuts, jugant un únic partit de lliga la temporada 1966-67. Inclosos els amistosos, jugà 21 partits en els quals marcà 8 gols i aconseguí el títol de la Copa de Fires la temporada 1965-66. Fou cedit al filial, CD Comtal, Racing de Santander i novament al Comtal, on fou campió de Tercera, ascendint a Segona Divisió. El 1967 fitxà pel CA Osasuna, on patí un descens, i la següent temporada ingressà al Reial Múrcia, on destacà força. Acabà la seva carrera al Pontevedra CF de Segona Divisió i al Llevant UE. El seu darrer club fou el CE Oliana. El dia 8 de desembre de 1966 disputà un partit benèfic amb la selecció catalana de futbol.

## Palmarès

* Copa de Fires:
** 1965-66

## Referències

* 1 2 3 4 5 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* 1 2 3 «Otro del Condal». Mundo Deportivo, 21-12-1962. [Consulta: 1r febrer 2015].
* 1 2 3 «Fitxa de Mas». Agrupació Barça Jugadors. [Consulta: 1r febrer 2015].
* ↑ «Perfil a webdelcule». webdelcule.com. [Consulta: 1r febrer 2015].
* ↑ «Pedro Mas Pujol». Mundo Deportivo, 10-06-1965. [Consulta: 1r febrer 2015].
* ↑ «Mas, un catalán que triunfa en el Murcia». Mundo Deportivo, 01-03-1969. [Consulta: 1r febrer 2015].
* ↑ «Mas: El finísimo elemento condalista». Diari Sport, 16-11-2015. [Consulta: 1r octubre 2015].
* ↑ «Éxito rotundo del festival deportivo». Mundo Deportivo, 09-12-1966. [Consulta: 1r febrer 2015].

## Enllaços externs

* Perfil a BDFutbol
# Parthenay-de-Bretagne

Parthenay-de-Bretagne (en bretó Pazheneg) és un municipi francès, situat a la regió de Bretanya, al departament d'Ille i Vilaine. L'any 2006 tenia 1.186 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 288 | 309 | 311 | 391 | 478 | 563 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1995- | Michel Lorant | |
# Pedley

Pedley és una concentració de població designada pel cens dels Estats Units a l'estat de Califòrnia. Segons el cens del 2000 tenia 11.207 habitants.

## Demografia

Segons el cens del 2000, Pedley tenia 11.207 habitants, 3.180 habitatges, i 2.636 famílies. La densitat de població era de 851,8 habitants/km².
Dels 3.180 habitatges en un 47,7% hi vivien nens de menys de 18 anys, en un 63,9% hi vivien parelles casades, en un 11,9% dones solteres, i en un 17,1% no eren unitats familiars. En el 12,4% dels habitatges hi vivien persones soles el 5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,48 i el nombre mitjà de persones que vivien en cada família era de 3,76.
Per edats la població es repartia de la següent manera: un 33% tenia menys de 18 anys, un 9% entre 18 i 24, un 29,5% entre 25 i 44, un 21,3% de 45 a 60 i un 7,2% 65 anys o més.
L'edat mediana era de 32 anys. Per cada 100 dones de 18 o més anys hi havia 97,1 homes.
La renda mediana per habitatge era de 60.567 $ i la renda mediana per família de 63.239 $. Els homes tenien una renda mediana de 40.227 $ mentre que les dones 26.508 $. La renda per capita de la població era de 20.623 $. Entorn del 4,7% de les famílies i el 8,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pedley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 18 juliol 2010].
* ↑ «Geographic Comparison Table- Pedley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Pedostibes

Pedostibes és un gènere d'amfibis de la família dels bufònids.

## Taxonomia

* Pedostibes everetti (Boulenger, 1896)
* Pedostibes hosii (Boulenger, 1892)
* Pedostibes kempi (Boulenger, 1919)
* Pedostibes maculatus (Mocquard, 1890)
* Pedostibes rugosus (Inger, 1958)
* Pedostibes tuberculosus (Günther, 1876)

## Referències

* IUCN (anglès)